લંડનઃ બોલીવૂડના સુપર સ્ટાર સલમાન ખાનને બ્રિટિશ પાર્લામેન્ટ હાઉસમાં ‘ગ્લોબલ ડાઇવર્સિટી એવોર્ડ ૨૦૧૭’થી સન્માનિત કરવામાં આવ્યા છે. બ્રિટિશ પાર્લામેન્ટમાં લાંબા સમયથી સાંસદ તરીકે કાર્યરત ભારતીય મૂળના કિથ વાઝના હસ્તે આ એવોર્ડ અપાયો હતો. એવોર્ડ માટે વિજેતાની આંતરરાષ્ટ્રીય સિદ્ધિઓને ધ્યાનમાં લેવામાં આવે છે. પૂર્વ નોંધપાત્ર વિજેતાઓમાં લૂઈ હેમિલ્ટન અને જેસી જેક્સનનો પણ સમાવેશ થાય છે. બોલિવૂડમાં અમિતાભ બચ્ચન અને ઐશ્વર્યા રાય બચ્ચન પછી સલ્લુને આ એવોર્ડ મળ્યો છે.